Безыр Чэмал и махуэ лъапIэмкIэ дохъуэхъу
Режиссёр, телепублицист, тхакIуэ, КъБР-м щэнхабзэмкIэ щIыхь зиIэ и лэжьакIуэ, КъБР-м и Къэрал саугъэтым и лауреат, Кавказ Ищхъэрэм и кинематографистхэм я союзым хэт, запасым и капитан Безыр Чэмал Къайсын и къуэр нобэ къыщалъхуа махуэщ, и ныбжьыр илъэс 80 ирокъури, дохъуэхъу.
Зи пщIэр лъагэ, лъэпкъыр зэрыгушхуэ Безыр Чэмал и илъэс 50 творческэ лэжьыгъэм къриубыдэу Къэбэрдей-Балъкъэрым теухуа фильм, киноочерк щэ бжыгъэхэр, репортажхэмрэ хъыбарыщIэ сюжетхэмрэ трихащ. Абыхэм ящыщ куэд союзпсо каналхэм къыщагъэлъэгъуащ. «Всегда в пути», «Земля отцов», «Пушки меняют профессию» фильмхэр инджылызыбзэкIэ зэрадзэкIри, Евровидениемрэ Интервидениемрэ къыщатащ.
Безыр Чэмал и IэдакъэщIэкIщ Къэбэрдей-Балъкъэрым телевиденэр къызэрыщызэрагъэпэщамрэ абы и зыужьыныгъэмрэ ятеухуа, щIэджыкIакIуэхэм гунэс ящыхъуа «от фото до видео» дилогиер. Абы и лэжьыгъэм гулъытэ щхьэхуэ иIэу къыщыхощ Кавказ Ищхъэрэм япэу теле- эфирым дыкъызэрыщихьар икIи Совет Союзым фильмхэр щагъэхьэзыр студиехэм я нэхъыфIу пщIым дызэрыхэхуар. Къэралым къыщащIащ Къэбэрдей-Балъкъэрыр ди фильмхэмкIэ икIи дызэрыгушхуэн дызэриIэр.
Безыр Чэмал иджыпстуи педагогикэ, жылагъуэ лэжьыгъэ жыджэру ирегъэкIуэкI. КъБР-м и журналистхэм я союзым и ветеранхэм я зэгухьэныгъэм хэтщи, абы и лэжьыгъэми хэлъхьэныгъэфI хуещI.
ПщIэ зыхуэтщI, фIыуэ тлъагъу, илъэс 80 ныбжьыр зыгъэлъапIэ Безыр Чэмал дохъуэхъу узыншэу, творческэ лэжьыгъэм ехъулIэныгъэхэр щиIэу, гуфIэгъуэмрэ дэрэжэгъуэмрэ щымыщIэу гъащIэшхуэ къигъэщIэну!
И Iыхьлыхэр,
ныбжьэгъухэр, лэжьэгъухэр.
